બસ. મિકાએ ૧૯૯૮માં ‘સાવન મેં લગ ગઈ આગ’ બનાવ્યું (જોકે પંજાબ સિવાય અન્યત્ર આ ગીત ૨૦૦૫ કે તે પછી રિલીઝ કરાયું હતું) અને સંગીતક્ષેત્રે આગ લાગી ગઈ! મિકાએ સપનામાં પણ નહોતું વિચાર્યું કે ગીત આટલું બધું હિટ નિવડશે. દલેરના બેન્ડમાં માત્ર ૧,૦૦૦ રૂપિયા મળતા હતા હવે ૫૦,૦૦૦ મળવા લાગ્યા. વાઘે લોહી ચાખી લીધું. હવે દલેરના બેન્ડમાં કામ કરવામાં રસ રહ્યો નહીં. ત્યારે અવાજ એટલો સારો નહોતો. ત્રણ વર્ષ માત્ર ગાયકી પર ધ્યાન આપ્યું. ઘણો બધો રિયાઝ કર્યો. ઈ. સ. ૨૦૦૧માં ‘ગબરુ’ આલબમ બહાર પાડ્યું. પંજાબમાં આ આલબમ બહુ ચાલ્યું અને મિકાની ગાડી ચાલવા માંડી.